CELEX: 32018D1099
Language: ro
Date: 2018-08-01 00:00:00
Title: Decizia de punere în aplicare (UE) 2018/1099 a Comisiei din 1 august 2018 de modificare a anexei XI la Directiva 2003/85/CE a Consiliului în ceea ce privește lista laboratoarelor autorizate să manipuleze virusul viu al febrei aftoase și de modificare a Deciziei de punere în aplicare (UE) 2018/136 a Comisiei în ceea ce privește denumirea laboratorului de referință desemnat al Uniunii Europene pentru febra aftoasă [notificată cu numărul C(2018) 4987] (Text cu relevanță pentru SEE.)

3.8.2018   
               
               
                  RO
               
               
                  Jurnalul Oficial al Uniunii Europene
               
               
                  L 197/11
               
            
         DECIZIA DE PUNERE ÎN APLICARE (UE) 2018/1099 A COMISIEI
         din 1 august 2018
         de modificare a anexei XI la Directiva 2003/85/CE a Consiliului în ceea ce privește lista laboratoarelor autorizate să manipuleze virusul viu al febrei aftoase și de modificare a Deciziei de punere în aplicare (UE) 2018/136 a Comisiei în ceea ce privește denumirea laboratorului de referință desemnat al Uniunii Europene pentru febra aftoasă
         
            
               [notificată cu numărul C(2018) 4987]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE (1), în special articolul 67 alineatul (2) și articolul 69 alineatul (1),
         întrucât:
         
                     (1)
                  
                  
                     Directiva 2003/85/CE stabilește măsurile minime de combatere care trebuie aplicate în cazul apariției unui focar de febră aftoasă și anumite măsuri preventive destinate unei mai bune conștientizări și pregătiri a autorităților competente și a comunității agricole cu privire la această boală.
                  
               
                     (2)
                  
                  
                     Măsurile preventive prevăzute în Directiva 2003/85/CE includ cerința conform căreia manipularea virusului viu al febrei aftoase pentru cercetare, diagnostic sau fabricarea de vaccinuri este efectuată numai în laboratoare autorizate, specificate în lista din anexa XI la directiva menționată.
                  
               
                     (3)
                  
                  
                     Partea A a anexei XI la Directiva 2003/85/CE cuprinde lista laboratoarelor naționale autorizate să manipuleze virusul viu al febrei aftoase în scopuri de cercetare și diagnostic. Partea B a anexei respective cuprinde lista laboratoarelor autorizate să manipuleze virusul viu al febrei aftoase pentru producerea de vaccinuri și activități de cercetare conexe.
                     Țările de Jos au prezentat Comisiei o cerere de modificare a denumirii laboratorului lor național pentru febra aftoasă specificate în lista din partea A a anexei XI la Directiva 2003/85/CE, pentru a o înlocui cu „Wageningen Bioveterinary Research (WBVR), Lelystad”, datorită unor modificări organizaționale.
                     De asemenea, Belgia a prezentat Comisiei o cerere de modificare a denumirii laboratorului său național pentru febra aftoasă specificate în lista din partea A a anexei XI la Directiva 2003/85/CE. Laboratorul național al Belgiei pentru febra aftoasă, „Veterinary and Agrochemical Research Centre (CODA-CERVA)” a fost integrat în noul centru de cercetare federal belgian, „Sciensano”, ca urmare a fuziunii CODA-CERVA cu „Scientific Institute of Public Health (WIV-ISP)”, care a intrat în vigoare la 1 aprilie 2018. Sciensano a preluat drepturile și obligațiile predecesorilor săi, inclusiv pe cele ale CODA-CERVA.
                     Grecia a prezentat Comisiei o cerere de completare a denumirii laboratorului său național pentru febra aftoasă specificate în lista din partea A a anexei XI la Directiva 2003/85/CE, care este responsabil, de asemenea, pentru diagnosticarea infecțiilor cu bacterii din genul Rickettsia.
                  
               
                     (4)
                  
                  
                     „Pirbright Institute”, situat pe teritoriul Regatului Unit, prestează serviciile unui laborator național de referință pentru febra aftoasă pentru Bulgaria, Croația, Estonia, Finlanda, Irlanda, Letonia, Lituania, Malta, Portugalia, Slovenia, Suedia și Regatul Unit și este specificat ca atare, în mod corespunzător, în partea A a anexei XI la Directiva 2003/85/CE. Ca urmare a notificării din partea Regatului Unit în conformitate cu articolul 50 din Tratatul privind Uniunea Europeană, Regatul Unit nu va mai fi un stat membru al Uniunii Europene de la data de 30 martie 2019. În conformitate cu articolul 68 alineatul (2), „Pirbright Institute” nu mai poate presta serviciile unui laborator național de referință pentru febra aftoasă pentru Bulgaria, Croația, Estonia, Finlanda, Irlanda, Letonia, Lituania, Malta, Portugalia, Slovenia și Suedia după data de 29 martie 2019.
                  
               
                     (5)
                  
                  
                     Din motive de securitate juridică, este important să se mențină actualizată lista laboratoarelor naționale de referință pentru febra aftoasă, stabilită în partea A a anexei XI la Directiva 2003/85/CE. Prin urmare, este necesar să se modifice denumirile laboratoarelor naționale respective din Belgia, Țările de Jos și Grecia și să se indice data retragerii Regatului Unit din Uniunea Europeană ca fiind data până la care „Pirbright Institute” poate presta serviciile unui laborator național de referință pentru febra aftoasă pentru alte state membre și până la care alte state membre pot utiliza serviciile „Pirbright Institute” ca laborator național de referință pentru febra aftoasă.
                  
               
                     (6)
                  
                  
                     Ca urmare a modificărilor organizaționale care afectează laboratorul autorizat să manipuleze virusul viu al febrei aftoase pentru producția de vaccinuri, specificat în partea B a anexei XI la Directiva 2003/85/CE, Țările de Jos au prezentat Comisiei o cerere de modificare a denumirii laboratorului respectiv, situat pe teritoriul său, pentru a o înlocui cu „Boehringer Ingelheim Animal Health Netherlands B.V.”.
                  
               
                     (7)
                  
                  
                     Prin urmare, anexa XI la Directiva 2003/85/CE ar trebui înlocuită în consecință.
                  
               
                     (8)
                  
                  
                     Decizia de punere în aplicare (UE) 2018/136 a Comisiei (2) a desemnat consorțiul ANSES & CODA-CERVA instituit de Laboratorul pentru sănătate animală al Agenției franceze de securitate sanitară a alimentației, mediului și muncii (ANSES), Maisons-Alfort, Franța, și de Centrul de cercetare veterinară și agrochimică (CODA-CERVA), Uccle, Belgia, ca laborator de referință al Uniunii Europene pentru febra aftoasă. Este necesar să se modifice respectiva decizie de punere în aplicare pentru a înlocui „CODA-CERVA” cu „Sciensano”. Prin urmare, Decizia de punere în aplicare (UE) 2018/136 ar trebui modificată în consecință.
                  
               
                     (9)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexa XI la Directiva 2003/85/CE se modifică în conformitate cu anexa la prezenta directivă.
         
         
            Articolul 2
            Articolul 1 din Decizia de punere în aplicare (UE) 2018/136 se înlocuiește cu următorul text:
            
               
                  „Articolul 1
                  Consorțiul ANSES & SCIENSANO instituit de Laboratorul pentru sănătate animală al Agenției franceze de securitate sanitară a alimentației, mediului și muncii (ANSES), Maisons-Alfort, Franța, și de Laboratorul pentru viruși exotici și boli speciale al centrului federal de cercetare Sciensano, Uccle, Belgia, este desemnat prin prezenta ca laborator de referință al Uniunii Europene pentru febra aftoasă pe o perioadă nedeterminată.”
               
            
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 1 august 2018.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 306, 22.11.2003, p. 1.
         
            (2)  Decizia de punere în aplicare (UE) 2018/136 a Comisiei din 25 ianuarie 2018 de desemnare a laboratorului de referință al Uniunii Europene pentru febra aftoasă și de modificare a anexei II la Directiva 92/119/CEE a Consiliului în ceea ce privește laboratorul de referință al Uniunii Europene pentru boala veziculoasă a porcului (JO L 24, 27.1.2018, p. 3).
      
      
         
            ANEXĂ
            Anexa XI la Directiva 2003/85/CE se înlocuiește cu următorul text:
            „
                  
                     ANEXA XI
                     PARTEA A
                     
                        Laboratoare naționale autorizate să manipuleze virusul viu al febrei aftoase
                     
                     
                                 Statul membru în care se află laboratorul
                              
                              
                                 Laborator
                              
                              
                                 State membre care beneficiază de serviciile laboratorului
                              
                           
                                 Cod ISO
                              
                              
                                 Denumire
                              
                           
                                 AT
                              
                              
                                 Austria
                              
                              
                                 Österreichische Agentur für Gesundheit und Ernährungssicherheit
                                 Veterinärmedizinische Untersuchungen Mödling
                              
                              
                                 Austria
                              
                           
                                 BE
                              
                              
                                 Belgia
                              
                              
                                 Laboratory for Exotic Viruses and Particular Diseases of the federal research centre Sciensano, Uccle
                              
                              
                                 Belgia
                                 Luxemburg
                              
                           
                                 CZ
                              
                              
                                 Republica Cehă
                              
                              
                                 Státní veterinární ústav Praha, Praha
                              
                              
                                 Republica Cehă
                              
                           
                                 DE
                              
                              
                                 Germania
                              
                              
                                 Friedrich-Loeffler-Institut
                                 Bundesforschungsinstitut für Tiergesundheit,
                                 Greifswald - Insel Riems
                              
                              
                                 Germania
                                 Slovacia
                              
                           
                                 DK
                              
                              
                                 Danemarca
                              
                              
                                 Danmarks Tekniske Universitet, Veterinærinstituttet, Afdeling for Virologi, Lindholm
                                 Danish Technical University, Veterinary Institute, Department of Virology, Lindholm
                              
                              
                                 Danemarca
                                 Finlanda
                                 Suedia
                              
                           
                                 EL
                              
                              
                                 Grecia
                              
                              
                                 Διεύθυνση Κτηνιατρικού Κέντρου Αθηνών, Τμήμα Μοριακής Διαγνωστικής, Αφθώδους Πυρετού, Ιολογικών, Ρικετσιακών και Εξωτικών Νοσημάτων, Αγία Παρασκευή Αττικής
                              
                              
                                 Grecia
                              
                           
                                 ES
                              
                              
                                 Spania
                              
                              
                                 
                                             —
                                          
                                          
                                             Laboratorio Central de Sanidad Animal, Algete, Madrid
                                          
                                       
                                             —
                                          
                                          
                                             Centro de Investigación en Sanidad Animal (CISA), Valdeolmos, Madrid
                                          
                                       
                              
                                 Spania
                              
                           
                                 FR
                              
                              
                                 Franța
                              
                              
                                 Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort
                              
                              
                                 Franța
                              
                           
                                 HU
                              
                              
                                 Ungaria
                              
                              
                                 Nemzeti Élelmiszerlánc-biztonsági Hivatal, Állategészségügyi Diagnosztikai Igazgatóság (NÉBIH-ÁDI), Budapest
                              
                              
                                 Ungaria
                              
                           
                                 IT
                              
                              
                                 Italia
                              
                              
                                 Istituto zooprofilattico sperimentale della Lombardia e dell'Emilia-Romagna, Brescia
                              
                              
                                 Italia
                                 Cipru
                              
                           
                                 NL
                              
                              
                                 Țările de Jos
                              
                              
                                 Wageningen Bioveterinary Research (WBVR), Lelystad
                              
                              
                                 Țările de Jos
                              
                           
                                 PL
                              
                              
                                 Polonia
                              
                              
                                 Zakład Pryszczycy Państwowego Instytutu Weterynaryjnego – Państwowego Instytutu Badawczego, Zduńska Wola
                              
                              
                                 Polonia
                              
                           
                                 RO
                              
                              
                                 România
                              
                              
                                 Institutul de Diagnostic și Sănătate Animală, București
                              
                              
                                 România
                              
                           
                                 UK
                              
                              
                                 Regatul Unit
                              
                              
                                 The Pirbright Institute
                              
                              
                                 Regatul Unit
                                 Bulgaria (1)
                                 
                                 Croația (1)
                                 
                                 Estonia (1)
                                 
                                 Finlanda (1)
                                 
                                 Irlanda (1)
                                 
                                 Letonia (1)
                                 
                                 Lituania (1)
                                 
                                 Malta (1)
                                 
                                 Portugalia (1)
                                 
                                 Slovenia (1)
                                 
                                 Suedia (1)
                                 
                              
                           PARTEA B
                     
                        Laboratoare autorizate să manipuleze virusul viu al febrei aftoase pentru producerea de vaccinuri
                     
                     
                                 Statul membru în care se află laboratorul
                              
                              
                                 Laborator
                              
                           
                                 Cod ISO
                              
                              
                                 Denumire
                              
                           
                                 DE
                              
                              
                                 Germania
                              
                              
                                 Intervet International GmbH/MSD Animal Health, Köln
                              
                           
                                 NL
                              
                              
                                 Țările de Jos
                              
                              
                                 Boehringer-Ingelheim Animal Health Netherlands BV, Lelystad
                              
                           
                                 UK
                              
                              
                                 Regatul Unit
                              
                              
                                 Merial, S.A.S., Pirbright Laboratory, Pirbright (2)
                                 
                              
                           
               ”
            
               (1)  Utilizarea serviciilor în conformitate cu articolul 68 alineatul (2), până la 29 martie 2019.
            
               (2)  Aplicabil până la 29 martie 2019.